《行香子 寒食雨窗约远春弟同作》
清代·张玉珍

雾敛芳汀。香冷云屏。奈韶华、又过清明。卖饧声里，打叠闲情。

算几番风，几番雨，几番晴。

绿酒频倾。丽句催成。话游踪、合到西泠。小红桥外，水碧烟横。

正杏花娇，桃花媚，柳花轻。

作者简介：江苏华亭人，字蓝生，金瑚妻。自幼工诗。王述庵、钱竹汀、吴白华皆推重之。有《晚香居词》。